अंतिम: द फाइनल ट्रूथ

अंतिम: द फाइनल ट्रूथ (2021) भारतीय हिंदी भाषा की एक एक्शन फ़िल्म है।  जो महेश मांजरेकर द्वारा निर्देशित और सलमान खान फिल्म्स द्वारा निर्मित है। ज़ी स्टूडियोज़ द्वारा वितरित, यह मराठी फ़िल्म 'मुलशी पैटर्न' का रूपांतरण है, और इसमें सलमान खान, आयुष शर्मा, महिमा मकवाना और जिशु सेनगुप्ता हैं। फ़िल्म की कहानी एक सिख पुलिस अधिकारी (सलमान खान) और एक गैंगस्टर (आयुष शर्मा) के इर्द-गिर्द घूमती है।

यह फ़िल्म 26 नवंबर 2021 को दुनिया भर में थिएट्रिकल रूप से रिलीज़ हुई थी।  इसे समीक्षकों और दर्शकों से सकारात्मक समीक्षा मिली, जिसमें आयुष शर्मा और सलमान खान के प्रदर्शन, कहानी, पृष्ठभूमि स्कोर, एक्शन दृश्यों और महेश मांजरेकर के निर्देशन की प्रशंसा की गई।

कथानक
यह कहानी एक आम किसान के जीवन के बारे में है, जहां उसे अपनी ज़मीन बेचने और अपनी ही ज़मीन पर खेतिहर मजदूर के रूप में काम करने के लिए मजबूर होना पड़ता है। ऐसी ही एक कहानी राहुल "राहुलिया" पाटिल के इर्द-गिर्द घूमती है। उसके पिता दत्ताराम ने भी अपनी ज़मीन बेच दी है और खुद की ही ज़मीन पर चौकीदारी करके जीवन यापन कर रहे है। एक दिन जमींदार शिंदे, दत्ताराम की पिटाई कर देता है और राहुलिया को चुनौती देता है कि वह अपनी ज़मीन वापस ले लेगा। जल्द ही उनका परिवार पुणे में स्थानांतरित हो जाता है, जहां पिता-पुत्र दोनों एक सब्जी बाजार में कुली के रूप में काम करते हैं। एक दिन, कुछ स्थानीय गुंडे एक बूढ़े व्यक्ति से जबरन पैसे वसूलते हैं, राहुलिया उनकी पिटाई कर देता है और जेल चला जाता है। वहां उसकी मुलाकात स्थानीय विधायक के समर्थन से एक शक्तिशाली गैंगस्टर नान्या से होती है। जेल से छूटने के बाद राहुलिया नान्या से हाथ मिलाता है और उसी के साथ रहता है। इसी बीच उसे चाय बेचने वाली मंदा (महिमा मकवाना) से भी प्यार हो जाता है।

सन्दर्भ

भारतीय एक्शन थ्रिलर फ़िल्में